હવે મેં આગામી થોડા દિવસ આ કામગીરી જાળવી રાખવાનો નિર્ણય લીધો હતો. શુક્રવાર અને શનિવારે પીવાના પાણી, બિસ્ટિકના પેકેટ, દૂધના પાઉચ સાથે મારા મિત્રો સાથે નીકળી પડી. અમને મદદની જરૂર હતી તે લોકોએ મેસેજ કર્યા હતા અને અમે તેમને તેમના સરનામે પહોંચીને મદદ કરી હતી. અમારી ટીમમાં સભ્યોની સંખ્યા વધીને 4 થઈ ગઈ હતી અને અમે 2 કારમાં અમારા મિશન પર નીકળી જતા હતા. અમે એક ઘરડાઘર હોસ્પિટલની મુલાકાત લીધી હતી, જ્યાં 80 વર્ષથી વધુ વયના લોકો રહેતા હતા. જ્યારે મેં તેમને પીવાનું પાણી અને જીવનજરૂરી ચીજવસ્તુઓ આપી ત્યારે તેમની આંખો ભીની થઈ ગઈ હતી. પરત ફરતી વખતે રોડ પર અનેક લોકો ભોજનની શોધમાં ફરતા હતા. અમે 200 ફૂડ પેકેટ્સ વહેંચ્યા, જે મને મારા એક મિત્રએ મોકલ્યા હતા.